ગુજરાતની જીવાદોરી સમાન નર્મદા ડેમનાં ઉપરવાસમાં મધ્યપ્રદેશમાં વરસી રહેલા વરસાદને પગલે નર્મદા ડેમમાં નવા નીર આવ્યા છે. ડેમની સપાટી સતત વધી રહી છે. હાલ નર્મદા ડેમમાં 9674 ક્યુસેક પાણીની આવક છે. જેથી નર્મદા ડેમની સપાટી 109.95 મીટર પર પહોંચી ગઇ છે. ડેમની સપાટી 110 મીટર થતાં IBPT ટનલ બંધ કરવામાં આવશે. હાલ ડેમમાં 3593.77 એમસીએમ પાણીનો જથ્થો છે. આજે સાંજ સુધીમાં નર્મદા ડેમની સપાટી 110 મીટરને પાર કરી જાય તેવી શક્યતા છે.